**Тәрбие жүйесінде оқушылардың шығармашығын дамытуда мұғалім құзыреттілігін қалыптастыру жолдары**

«Адам ұрпағымен мың жасайды» - дейді халқымыз. Ұрпақ жалғастығымен адамзат баласы мың емес миллиондаған жылдар жасап келеді. Жақсылыққа бастайтын жарық жұлдыз-оқу. «Надан жұрттың күні –қараң, келешегі тұман» ,-деп М.Дулатов айтқандай, егеменді еліміздің тірегі-білімді ұрпақ. Сусыз, құрғақ, таса көлеңке жерге дән ексең өнбейтіні сияқты, жас ұрпақтарымызды тәрбиелемесек өспейді, өнбейді. Қазақстан Республикасының үздіксіз білім беру жүйесі саясатының басты мақсаттарының бірі –жан-жақты, жоғары білімді, шығармашыл қабілетті жеке тұлғаны қалыптастыру. «Мұғалім мамандығы жасандылыққа, уақыт талабынан қалыс қалуға төзбейді. Жаңа адамды тек жаңа адам тәрбиелеуі тиіс. Біздің қоғамдағы мұғалім балаларды болашақ туралы арманмен жігерлендіру үшін, оларды алдағы мұраттарға қазірден үйрететін болашақтың адамы. Мұғалімнің өзі тұлға болуы тиіс немесе өнегелі адамды тек өнегелі адам ғана тәрбиелейді; оның өзі биік парасатты тек ізгі жан дүниесімен ғана балаға дарытуға болады. Мұғалімдердің кәсіби шеберлігі мен құзыреттілігі – білім сапасын көтерудің алғы шарты екенін мақсат еткен ұжымдағы әрбір педагогтің өзіндік жұмыс жүйесі айқындалуы қажет.

Білім сапасын жоғарылату, құзыретті оқушы тәрбиелеу - барлық мұғалімдерді толғантатын мәселе. Мына заманда біздің оқушылардың да алдына қойылатын талаптар да күннен - күнге, жылдан - жылға өсуде. Қазіргі заман талабы оқушылардың бойында түйінді құзыреттіліктерді қалыптастыру болып табылады. Ал құзыреттілік - оқу мен өмір жағдаяттарын шешу кезінде білім алушылардың білімді, іскерлікті, дағдыны және қызметтің әмбебап тәсілдерін меңгеруі көрінетін білім берудің нәтижесі.

Тәрбие жүйесінде негізге алып отырған түйінді құзыреттіліктер:

**Проблемалардың шешімін табу құзыреттілігі**

-түрлі жағдайларда проблемаларды анықтауға, жауапты шешім қабылдауға, өз шешімінің нәтижесін бағалауға;

-өз іс-әрекетіне мақсат қоя алуға,оны асыруға қажетті жағдайларды анықтауға, оған жету үдерістерін жоспарлы түрде ұйымдастыруға;

-өзін-өзі бағалауға және өзінің іс-әрекеті мен оның нәтижелеріне баға беруге;

-Түрлі жағдайларда өзі үшін қызмет және мінез-құлық нормаларын таңдауына;

**Ақпараттық құзыреттілік**

-сыни тұрғыдан ұғынылған ақпараттар негізінде саналы шешім қабылдауға;

-өз бетінше мақсат қоюға және оны негіздеуге, мақсатқа жету танымдық қызметті жоспарлауға және жүзеге асыруға;

-ақпараттарды өз бетімен табуға, талдауға, іріктеу жасауға, қайта құруға, сақтауға, түрлендіруге және тасымалдауға;

-логикалық операцияларды қолдана отырып, ақпарттарды өңдеуге;

**Коммуникативтік құзыреттілік**

-нақты өмір жағдайында өзінің міндеттерін шешу үшін қазақ және басқа тілдерде ауызша және жазбаша коммуникациялардың түрлі құралдарын қолдануға;

-коммуникативтік міндеттерді шешуге сәйкес келетін стильдер мен жанрларды таңдауға және қолдануға;

-жалпы нәтижеге қол жеткізу үшін түрлі көзқарастағы адамдар тобында қатынас құруға мүмкіндік береді.

***«*Құзырлылық»** ұғымы педагогика саласында тұлғаның субъектілік тәжірибесіне ерекше көңіл аудару нәтижесінде ендіріліп отырған ұғым.

Құзырлылықтың (латын тілінде «*competens*») тікелей аудармасы белгілі сала бойынша жан – жақты хабардар, білгір деген мағынаны қамти отырып, қандай да бір сұрақтар төңірегінде беделді түрде шешім шығара алады дегенді білдіреді.

**Құзірет** - нақты әлеуметтік қоғамдық жағдайларға талдау жасай білуді , түрлі өмірлік жағдайларда жеке және қоғам пайдасына сәйкес шешім қабылдауды және ықпал етуді қалыптастырады.

**Құзіреттілік тәсіл**- қазіргі таңда мектепте жаңа тәсіл болып табылады және мектеп түлегінің өзгермелі жағдайда әлеуметтік икемділігі мен әрекетін жүзеге асыру қабілетінде пайда болатын оқушылардың сапалық кешенін дамытуды көздейді.

Мұғалім бірыңғай ақпарат берудің көзі болудан қалды, бүгін ол сабақтың дирижері, оқушының ізденіс қызметінің көмекшісі болу керек.Ол үшін дәстүрлі білім беру моделінен жаңа білім беру моделіне көшуіміз керек.Қазіргі білім беру жеке адамның оңтайлы бірлесуіне, жастардың азаматтық және кәсіптік қалыпта

суына, шығармашылық жағынан дамуына бағытталған.

Шығармашылық - өте күрделі үдеріс, өйткені онымен айналысатын адам мақсатты сезінеді, міндет қояды және оның шешімін іздейді. Сонымен бірге шығармашылық үдерісте ішкі түйсіктің де, елестетудің де, қиялдың да орны ерекше. «*Шығармашылық*» ұғымының мазмұны «*шығару*», «*іздену*», «*жаңаны ойлап табу*» деген мағынаны білдіреді. Ол, жаңалық ашатын адамның әрекетінен, адамның мақсатқа бағытталған қызметіндегі ізденімпаздығы мен белсенділігінен, табандылығы мен жігерінен құралып, ақыл-ойы мен сезімінің, креативтілігінің бірегейлігінен туындайды. Әдетте, шығармашылық қабілеттің дамуы мектеп жасында анық көрініс береді. Мектеп жасы, яғни оқушылық кезең – психофизиологиялық функциялардың жан-жақты даму кезеңі. Бұл кезеңде, оқушылардың қоршаған орта құбылыстарына баға беруге көзқарасы қалыптасып дағдыланады, өзгелерге сын айта білу деңгейіне көтеріледі, танымдық қызығушылығы, зерттеушілік-ізденімпаздық белсенділігі артады, шығармашылық іс-әрекетке қабілеттілігі туындайды. Сондықтан мұғалім оқыту үдерісінде оқушылардың шығармашылық қабілетін дамытуда, *біріншіден*, тұлғаның жеке қасиеттерін ескере отырып, оқушы тұлғасын сипаттай білуі қажет, *екіншіден*, өзі ұйымдастырған шығармашылық әрекеттің оқушылардың шығармашылық қабілетін дамыту үдерісі мен оның нәтижесіне әсер ететін мынадай маңызды *факторларын* білуі және ескеруі қажет:

* шығармашылық белсенділік және шығармашылық іс-әрекетке сұраныс;
* оқушылардың шығармашылық қабілетін дамыту шарттары;
* оқушылардың шығармашылық қабілетін ынталандыру көздері;
* оқушылардың шығармашылық қабілетін дамыту әдістері;
* оқушылардың шығармашылық қабілетін дамыту құралдары;

Заманауи ақпараттық қоғамға өздігінен дербес, сыни тұрғыда ойлайтын, туындаған проблемаларды көре білетін және оларды шығармашылықпен шеше алатын адам қажет. Ол өздігінен белсенді әрекет етуге, шешім қабылдауға, өмірдің өзгермелі жағдайларына икемді бейімделуге қабілетті болуына мүдделі. Осыған байланысты бүгінгі таңда оқушыға қойылар талап төмендегідей:

Жеке тұлғаға қойылатын талап

талаптар

Белсенділік Әлеуметтік жауапкершілік

Креативтілік Ой- өрісінің кеңдігі

Жоғары деңгейлі сауаттылық Әрекетке қызығушылық

Танымдылық

Оқушының шығармашылық қабілеті де оның ойлау мен практикалық әрекеттері арқылы ғана дамиды. Мектебімізде оқушылардың шығармашығын дамытуда мұғалімдер құзыреттілігі қалай көрінуде? Қазіргі қазақ баласына тән өзіне деген сенімсіздік пен жасықтық мінезді жоятын тәрбие құралдары қалай қолдануда? Соған қысқаша тоқталсам:

ШЫҒАРМАШЫЛЫҚ ЖҰМЫСТАР: әңгіме, мақала, өлең, сөзжұмбақ т.с.с. Шәкірт пен ұстаз арасында терең байланыс орнатуға, түсіністікке, достық қарым-қатынасқа тәрбиелейді. Баланың креативті-шығармашылық мүмкіндіктерін ашады. Осы бағытта өз әрекетінің жемісін көріп жатқан мұғалімдер: Еркін Төкенқызы, Гүлсия Қасымқызының оқушылары ерекше көзге түссе, жоғары буында Гүлзира Сарыбайқызы, Гүлсия Саматқызының шәкірттері қалалық деңгейде өз мүмкіндіктерін көрсетіп отыр.

ПРАКТИКАЛЫҚ БЕЙНЕЛЕУ шаралары сандық түсініктен – сапалы түсінікке әкеледі. Көркем өнерге, шығармашылыққа тәрбиелейді. Көркем бейнелер арқылы шараларды өткізу бала қиялын дамытады. Жан сезіміне әсер етіп, рухтандырады. Бұл сабақтарға: пән мұғалімі, драма жетекшісі, музыка, қолөнері мен бейнелеу өнері мұғалімдері бірдей қатысады. Бұл бағытта да мектебіміз өз деңгейін биіктен көрсете білді деуге болады. Бұл арада оқушылардың қалалық шығармашылық сайыстарын атап кеткенді жөн көрдім.

«Мектептің 12 сәті» сайысының 11 номинациясына қатысып, соның 8 –нен лауреат атандық. Олар: «Ең үздік оқушы», , «Мектеп дәстүрі», «Қастерлі», «Волонтерлар», «Менің бос уақытым», «Мектеп үні» «Ең үздік сынып жетекші», «Біздің сүйікті ардагер». Соңғы үш номинацияда мектебіміз І орынды иеленіп отыр. Аталған сегіз номинацияның екеуіндегі 10 «а» сынып жетекшісі Майра Болатқызының шығармашылық, ұйымдастырушылық әрекетін ерекше бағалап кеткім келіп отыр. Өзіне берілген тапсырмаға жауапкершілікпен қарап, сынып оқушыларының шығармашылығын жоғары дәрежеде көрсете білді. Міне бұл нағыз жан-жақтылық пен білгірліктің көрінісі. Кез-келген ұстаз өзіне тапсырылған іске шығармашылықпен, жаңашыл көзбен қараса, жетістікке жетуіне сенім мол.

МУЗЫКА – МЕКТЕП ӨМІРІНДЕ НЕГІЗГІ МӘНГЕ ИЕ. Жалпы көптеген сабақтар музыкамен тығыз байланыста болғандықтан, оқушының ашылуына көмектеседі. Нәтижеде «Балауса» шығармашылық сайысының ««Эстрадалық орындау» номинациясында оқушыларымыз лауреат атанды.

ШЫҒАРМАШЫЛЫҚ «БИ МӘДЕНИЕТІ» баланың өзін ортада қымсынбай, еркін ұстап үйренуіне қолайлы орта жасалады. Мектебімізде би үйірмесінің жұмысы жақсы жолға қойылған. Жетекшісі Жанаргүл Ерғазықызы мектеп оқушыларының шығармашылық қабілеттерін жан-жақтама ашуда барынша өз үлесін қосуда. Осы бағытта биыл мектебіміздің 5 оқушысы «Корали танцпола» проектісінің «Тектоник» стилінде І орын алғаны бәрімізге мәлім. Олай болса ЫРҚАҚ, ДЕНЕ МӘДЕНИЕТІ, БИ МӘДЕНИЕТІ сабақтары баланың денесін игере алмаудан туған сенімсіздігін жоятындығын есте сақтағанымыз жөн.

МЕКТЕП – БАЛА ШЫҒАРМАШЫЛЫҒЫН ДӘРІПТЕЙДІ. Шәкірттің өлең, сурет, қолөнер т.б. шығармашылығы көп алдында күнделікті шығарылып отырады. Мұнда әрине мектепішілік «Үкілі үміт» газеті бірден –бір ақпаратты тарату құралы. Мектепішілік, қалалық деңгейдегі оқушылар жетістігімен ай сайын өздеріңіз танысып отырсыздар.

Сөйлеу және қарым-қатынас мәдениетін үйрету мақсатындағы Пікірталастар, шығармашылық сайыстар– негізгі мәнге ие. Әдеп сабағы да осы мақсатқа қызмет етеді.

САХНА МӘДЕНИЕТІН, ТАЛҒАМ МӘДЕНИЕТІН ҚАЛЫПТАСТЫРУ. Талғаммен киіне білу – адамның өзіне сенімді болуының кепілі. Осы бағытта мектебіміз оқушылары «Балауса» шығармашылық сайысының «Көркем оқу» жанрынан лауреат атанды. Сосын өздеріңізге белгілі өткен оқу жылындағы пед. кеңес шешімімен оқушылар мен мұғалім арасындағы шығармашылықты дамыту мақсатында «Екі жұлдыз» жобасын жасап, өткізу жоспарланған болатын. Оның биыл жүзеге асқандығына өздеріңіз куәсіздер. 2010-2011 оқу жылының қазан-наурыз айларында 4 кезеңнен тұратын байқау өтті. Оның қорытындысын бүгін пед.кеңестің екінші бөлімінде тыңдайсыздар.

Атақты педагог-ғалым В.А. Сухомлинский «Мұғалімдік мамандық – бұл адамтану, адамның күрделі де қызықты, шым-шытырығы мол жан-дүниесіне үңіле білу»-деген. Шынайы өмірге белсенді қатынасын байқатып, оны жақсартуға ықпал ете алытын, бәсекеге қабілетті шығармашыл тұлғаны қалыптастыруда ұстаздар ұжымына қажырлылық пен төзімділік тілеймін.

**Өзін-өзі тану» бағдарламасының маңызы**

    «Болашақ бүгіннен басталады»,- дегендей еліміздің болашағы біздің бүлдіршіндеріміз. Ал, сол бүлдішіндердің тәрбиесі біздің қасымызда. Еліміздің балабақшаларында Сара Алпысқызы Назарбаеваның «Өзін-өзі тану» бағдарламасы енгізілген.   «Өзін-өзі тану» бағдарламасының алатын орны ерекше. Себебі қазіргі бүлдіршіндердің болашақта еліміздің елеулі азаматтары  болу үшін, ең алдымен өзін-өзі танулары қажет. Бұл бағдарламаның негізгі мақсаты- адамның қоршаған ортаны, өзінің ішкі жан дүниесін танытып, өзін-өзі басқару негізінде адамгершілік – рухани потенциалын дамыту.  Сол себепті қазіргі ұрпақ тәрбиесіндегі басты мәселе тұлғаны рухани адамгершілік тұрғысынан дамыту, ар- ұятымызды молайтып, адамгершілік қасиетімізді жетілдіру арқылы ізгілікке, инабаттылыққа, парасаттылыққа үйрету. Жалпы адамзаттық құндылықтар болып саналатын адамгершілік мұраларды, рухани ағартушылық қасиеттерді бүгінгі ұрпақтың  меншігіне айналдыру, ата- бабаларымыздың дәстүрлері мен тәжірибелерін үйрену аса маңызды. «Өзін-өзі тану» бағдарламасының дамуына біз өз үлесімізді қосуға тырысамыз. «Өзін-өзі тану» бағдарламасының әдістемелік жаңалығы- балаларды адамгершілік- рухани тұрғыдан дамыту процесінде «Өзін-өзі тану»құралдарын пайдалана отырып, интерактивті оқыту әдіс- тәсілдері арқылы жүзеге асыруда. Негізгі мақсаты балалардың жеке бас даму ерекшеліктерін адамгершілікке бағыттап оқыту мен тәрбиелеу болып табылады. «Өзін-өзі тану» негізінің бір бағыты халық педагогикасы болып табылады. Ұлттық тамырдан нәр алған, өскелең жас ұрпаққа ғасырлар бойы қазақ этносын, жалпы салт дәстүрді насихаттайтын қазақ менталитеті, басқа ұлттар мен бейбітшілік тұрғыда өмір сүре алатын болашақтың мектебі болуы керек. Бала өмірі үшін маңызды -қоршаған орта, табиғат, жер, қарым-қатынас, еңбек, адамгершілік қатынастармен негізделген. «Жүректен жүрекке» шеңберінің маңыздылығы, мұнда балалар шеңбер құра отырып, сөз алмасу арқылы өз ой-пікірлерін бөліседі, бірінің ойын, сөзін бірі жалғастыруға жаттығады, еркін пікір айта білуге, дербес әрекет етуге дағдыланады, бет-әлпеті, қимыл-қозғалысы, ым-ишара арқылы көңіл-күйін байқатуға үйренеді,  айналадағы қоршаған әлем құбылыстарының байланысын, себеп- салдарын анықтай білуге көмектеседі. Сабақты өткізе отыра, балалардың өзіне деген сенімділігін нығайтып, олардың бойына имандылық қасиеттерді дарытып,жағымды ойларға бейімдейді.Ал берілген материалдар мазмұнының бала жасына лайықты, әрі қызықты болуы.Ұстаздар ең бірінші балалар үшін әсерлі және ыңғайлы жағдай туғызуы қажет. Балалармен  қарым-қатынастардың түрлері олардың әсерлеріне бағытталады. Себебі бұл олардың жақсы ойларын бұзатын кейіпкерлерден аулақ етіп жақсылыққа жетелейді, өмірде табыстарға жетулеріне көмектеседі, ішкі дүниелерінің үндестікте болуын қадағалайды, ешқандай да материалдық жақсы жағдайлар қуаныш пен бақыт әкелмейтініне көздерін жеткізеді. Сабақтардың барысында мұғалімдер балалардың жағымды сезімдерін өзіне көмекке алады, жоғары әсерлік көңіл- күйлерін қолдайды. Балалардың іс- әрекеттеріне байланысты сезімталдылықтарын бастан кешіруге көмектеседі. Бастан кешірген табысты істердің қанағат сезімдері балалардың бойында жаңа міндеттер мен мәселелерді шешуге талпыныс оятып, өз күштеріне сенуге, өзін-өзі сыйлауға тәрбиелейді. Қиындықтар мен қайшылықтарды жеңу әр адамның дүниетанымдық мүмкіндігіне, мұратына, рухани деңгейіне байланысты.  Жеке тұлғаның бойына имандылық нұрын ұялатуға «Өзін-өзі тану» бағдарламасы үлкен әсер етеді деп айтуға болады.«Өзін-өзі тану» курсы арқылы жан-жақты дамыған, рухани адамгершілігі мол, бір-біріне сүйіспеншілікпен, құрметпен қарайтын, өмір сүруге деген құштарлығы жоғары жеке тұлғаны тәрбиелей аламыз.